เมื่อคืนวันที่12พ.ย.2567 เวลา01.00น. ได้ไปรพ.สิรินธรซึ่งเป็นรพ.สิทธิ์บัตรทองที่เข้ารับการรักษาเบื้องต้น สถานโรงพยาบาลประจำ เนื่องจากประสบอุบัติเหตุหกล้ม มีอาการเจ็บที่หัวไหล่ เมื่อไปถึงรพ.สิรินธรแผนกฉุกเฉิน จนท.รพ.ให้ไปขึ้นสิทธิ์ที่แผนกเวชระเบียน และได้ให้ไปสอบประวัติ-วัดความดัน และรอหมอเรียกตรวจ แต่จนแล้วจนรอดจนกระทั่งเวลา04.00น. จนท.ห้องฉุกเฉิน ก็ไม่ได้เรียกใครเข้าตรวจเลย ทั้งๆที่มีคนป่วยรอตรวจหน้าห้องฉุกเฉินเป็นจำนวนมาก เมื่อสอบถามพนักงาน(น่าจะเป็นพยาบาล) ก็ได้รับคำตอบว่าให้มาที่รพ.อีกครั้งในตอนเช้า ทำให้ไม่เข้าใจว่าทำไมแผนกฉุกเฉินจึงไม่ทำงาน สอบถามคนที่มารอรักษา บางคนบอกว่ารอตรวจตั้งแต่5ทุ่ม จนตี4ก็ยังไม่ได้ตรวจเช่นกัน

อยากให้รพ.ปรับปรุงการทำงานของจนท.แผนกฉุกเฉิน หากไม่พร้อมที่จะให้การบริการควรแจ้งกับผู้ป่วยหรือญาติว่ารพ.ไม่พร้อม ให้ไปรักษาที่อื่น ไม่ใช่ให้รอหลายชั่วโมงแล้วคำตอบที่ได้คือให้มาใหม่อีกครั้ง เพราะการไป-มาของผู้ป่วยฉุกเฉินมันลำบากมากๆ โดยเฉพาะในตอนดึกๆ

หรือหากรพ.สิรินธรไม่มีความพร้อมที่จะเปิดแผนกฉุกเฉิน ก็ควรแจ้งให้ประชาชนโดยทั่วไปทราบอย่างเป็นทางการ เพื่อประชาชนจะไม่ได้หวังพึ่งพาบริการนี้ จากโรงพยาบาลนี้อีกต่อไป

หวังว่าจะได้รับคำชี้แจง จากรพ.ตัวอย่างของกทม.